AMÃLEHE VA PULA
Nda Lipongiya hẽ Okuti Citava Oku Kuela?
Osimbu handi kua tambuluile epulilo eli, o sukila oku likũlĩha ciwa. Kũlĩhĩsa atosi akuãimo:
Ukamba
Wa siata oku tata ndati olonjali viove? Anga hẽ wa siata oku pua epandi lavo, pamue oku vangula lukãlu poku situlula ovisimĩlo viove? Ovituwa o lekisa poku tata epata liove ovio vi lekisa ndomo o ka tata ulume wove ale ukãi wove.—Va Efeso 4:31.
Ovituwa
Anga hẽ wa sunguluka ale ukualonamãlala? Wa sunguluka ale ale wa siata oku kisika oco ovina vi lingiwe ndomo o yongola? O tẽla hẽ oku likandangiwa eci o sakalala omo liocitangi cimue? Wa siata hẽ oku lekisa epandi? Oku kuata ovituwa via tukuiwa kukanda wa va Galatia 5:22, 23, ci ka ku kuatisa oku lipongiya oco o kale ohueli yiwa kovaso yoloneke.
Olombongo
Wa siata oku talalavaya ndati lolombongo viove? Otembo yosi o kuete olofuka? O tẽla hẽ oku talavaya kupange umue otembo yalua? Nda ku ci tẽla, momo lie? Momo liupange? Cime cove? Ale momo liocituwa cimue ove o sukila oku siapo? Nda ku tẽla oku talavaya ciwa lolombongo viove, o ka tẽla ndati oku talavaya lolombongo viepata?
Ekolelo
Nda ove Umbangi ya Yehova ovikele vipi o kuete? Ove hẽ o sokiya otembo yoku tanga Ondaka ya Suku, oku enda kupange woku kunda kuenda kolohongele? Omunu o yongola oku kuela laye, o sesamẽla omunu umue o kuete ekolelo lia pama.—Ukundi 4:9, 10.
Nda wa likulĩha ciwa ove muẽle, o ka tẽla oku sanga omunu umue okuti, o ka ku kuatisa oku limbuka ovituwa viove viwa okuti, vina ka via sungulukile havioko.
umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn